\*\*\*\*\*

Университетът тази нощ се събуди,  
поотърси снага и очите му светнаха,  
огледа изненадано своите луди,  
малко плахи, но невероятни поети.

За чудене на всички останали вън,  
те не бяха в кули от слонова кост,  
бяха се родили след четирийсетата обиколка на Мойсей.  
Затова с викове чупеха страшния сън  
и викаха, че не са дошли като гости,

а като ураган суховей, дето помита вековни дървета  
и дори прекрасните цветове на живота,  
за да не покълват никога вече, никога вече   
семената на злото...

1.11.2013